Ir-Regolament tal-Kummissjoni (KEE) Nru 3052/81
tas-26 ta' Ottubru 1981
li jemenda r-Regolament (KEE) Nru 2730/81 li jistabbilixxi lista ta' aġenziji fil-pajjiżi importaturi mhux membri intitolati li joħorġu sejħiet għall-offerti għal xogħol bl-appalt fis-settur tal-ħalib u l-prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta' Ġunju 1968 dwar l-organizzazzjoni komuni tas-suq fil-ħalib u l-prodotti tal-ħalib [1], kif l-aħħar emendat bl-Att ta' l-Adeżjoni tal-Greċja, u partikolarment Artikoli 13(3) u 17 (4) tiegħu,
Billi r-Regolament tal-Kummissjoni (KEE) Nru 2730/81 [2] stabbilixxa lista ta' aġenziji fil-pajjiżi importaturi mhux membri intitolati biex joħorġu sejħiet għal xogħol bl-appalt fis-settur tal-ħalib u l-prodotti tal-ħalib;
Billi fid-dawl ta' l-iżjed tagħrif reċenti disponibbli għall-Komunità dwar il-prattiċi tal-kummerċ segwiti mill-pajjiżi importaturi konċernati u n-natura uffiċjali ta' l-aġenziji involuti, l-aġenziji elenkati fl-Anness ma' dan ir-Regolament għandhom jiżdiedu mal-lista;
Billi l-miżuri previsti f'dan ir-Regolament huma bi qbil ma' l-opinjoni tal-Kumitat ta' Ġestjoni għall-Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
L-aġenziji elenkati fl-Anness ma' dan ir-Regolament huma b'dan miżjuda mal-listi annessi mar-Regolament (KEE) Nru 2730/81 ta' aġenziji li joħorġu sejħiet għal offerti għal xogħol bl-appalt fil-pajjiżi mhux membri.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-1 ta' Novembru 1981.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta' Ottubru 1981.